CELEX: C2006/178/33
Language: fi
Date: 2006-07-29 00:00:00
Title: Asia C-217/06: Kanne  12.5.2006  — Euroopan yhteisöjen komissio v. Italian tasavalta

29.7.2006   
            
            
               FI
            
            
               Euroopan unionin virallinen lehti
            
            
               C 178/21
            
         Kanne 12.5.2006 — Euroopan yhteisöjen komissio v. Italian tasavalta
   (Asia C-217/06)
   (2006/C 178/33)
   Oikeudenkäyntikieli: italia
   Asianosaiset
   
      Kantaja: Euroopan yhteisöjen komissio (asiamiehet: X. Lewis, avocat M. Mollica)
   
      Vastaaja: Italian tasavalta
   Vaatimukset
   
               —
            
            
               On todettava, että Italian tasavalta ei ole noudattanut julkisia rakennusurakoita koskevien sopimusten tekomenettelyjen yhteensovittamisesta 26 päivänä heinäkuuta 1971 annetun neuvoston direktiivin 71/305/ETY (1) ja erityisesti sen 3 ja 12 artiklan mukaisia velvoitteitaan, koska Stintinon kunta on antanut suoraan 2.10.1991 tehdyn sopimuksen nro 7/91 ja sitä seuranneiden liitännäisten toimenpiteiden nojalla Maresarille rakennusurakan, joka koskee Stintinon kunnanhallituksen 14.12.1989 tekemässä päätöksessä nro 48 mainittuja töitä ja erityisesti ”teknistä ja rakenteellista ajan tasalle saattamista koskevia suunnittelu- ja täytäntöönpanotöitä, vesi- ja viemäriverkoston, tieverkoston, asuinalueen rakenteiden ja palvelujen sekä Stintinon kunnan alueella että sen ulkopuolella olevien turistialueiden uudelleen järjestelyä ja täydentämistä ja kunnan rannikon ja sen turistikeskusten kunnostamista ja puhdistamista” noudattamatta direktiivissä 71/305/EY säädettyä menettelyä ja erityisesti julkaisematta Euroopan yhteisöjen virallisessa lehdessä sopimusta koskevaa ilmoitusta.
            
         
               —
            
            
               Italian tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio katsoo, että Stintinon kunnan ja Maresar-yhtiön välillä 2.10.1991 tehty sopimus on yhteisön oikeudessa tarkoitettu julkinen rakennusurakka. Tämä urakka, jonka kohteena on työ, jonka arvo (noin 16 miljoonaa euroa) ylittää huomattavasti direktiivin soveltamiskynnyksen asianomaisena ajankohtana, olisi pitänyt myöntää direktiivin sääntöjen mukaisesti.
   Muista argumenteista, joita Italian viranomaiset ovat esittäneet laiminlyöntinsä perusteeksi, komissio huomauttaa, että vakiintuneen oikeuskäytännön mukaan jäsenvaltio ei voi sisäisiin vaikeuksiinsa vetoamalla perustella sitä, ettei se ole noudattanut yhteisön oikeudessa sille säädettyjä velvoitteita.
   
      (1)  EYVL L 185, s. 5.